Manchester Arena

Manchester Arena, tidligere Manchester Evening News Arena, er en stor innendørs arena i Manchester i England. Arenaen var sponset av avisen Manchester Evening News og har en kapasitet på mellom 3 000–22 000 avhengig av type arrangement. Dette gjør arenaen til Europas største innendørsarena. M.E.N. Arena ble åpnet i 1995 med navnet NYNEX Arena da den første sponsoren var kabel-tv-selskapet «NYNEX». Det nåværende navnet fikk arenaen i 1998. M.E.N. Arena ble opprinnelig bygget for De olympiske leker da Manchester søkte om å få arrangere lekene i 1996 og 2000 uten hell. Byggekostnadene kom på omtrent £52 millioner, det meste finansiert av den engelske staten. Arenaen er en av verdens mest fleksible innendørsarenaer når det gjelder tilpasning til forskjellige arrangementer, og kapasiteten kan komme opp til over 17 000 under ishockeykamper og basketballkamper mens 22 000 tilskuere får plass på konserter. Mange av verdens mest kjente artister har holdt konserter i arenaen, og det gir også utslag på billettsalget. I 2007 ble M.E.N. Arena for femte år på rad den arenaen i verden som solgte flest billetter til konserter. Referanser Litteratur Inglis, Simon (2004). Played in Manchester: The architectural heritage of a city at play. English Heritage and Manchester City Council. ISBN 1-87359-278-7. Eksterne lenker Offisielt nettsted (en) Manchester Arena – kategori av bilder, video eller lyd på Commons M.E.N. Arena – fotografier Manchester Evening News blogg